
LIETUVOS RESPUBLIKOS VYRIAUSYBĖ

NUTARIMAS 
DĖL PRIDĖTINĖS VERTĖS MOKESČIO IR AKCIZŲ TAIKYMO PREKĖMS IR PASLAUGOMS, SKIRTOMS DIPLOMATINĖMS ATSTOVYBĖMS, KONSULINĖMS ĮSTAIGOMS, TARPTAUTINĖMS ORGANIZACIJOMS, ŠIAURĖS ATLANTO SUTARTIES ORGANIZACIJOS ŠALIŲ KARIUOMENIŲ VIENETAMS, EUROPOS SĄJUNGOS VALSTYBIŲ NARIŲ GINKLUOTOSIOMS PAJĖGOMS, EUROPOS SĄJUNGOS INSTITUCIJOMS, ĮSTAIGOMS, AGENTŪROMS IR EUROPOS INVESTICIJŲ BANKUI 

2004 m. balandžio 16 d. Nr. 442
Vilnius

Pakeistas teisės akto pavadinimas:
Nr. 194,
2022-03-04,
paskelbta TAR 2022-03-07, i. k. 2022-04473        
Pakeistas teisės akto pavadinimas:
Nr. 662,
2022-06-22,
paskelbta TAR 2022-06-27, i. k. 2022-13566        

Vadovaudamasi Lietuvos Respublikos pridėtinės vertės mokesčio įstatymo 36 straipsnio 5 dalimi, 40 straipsnio 3 dalimi, 47 straipsnio 1 ir 9 dalimis ir Lietuvos Respublikos akcizų įstatymo 19 straipsnio 2 dalimi, Lietuvos Respublikos Vyriausybė nutaria: 
Preambulės pakeitimai:
Nr. 930,
2025-12-17,
paskelbta TAR 2025-12-19, i. k. 2025-22002            

1. Patvirtinti Pridėtinės vertės mokesčio ir akcizų taikymo prekėms ir paslaugoms, skirtoms diplomatinėms atstovybėms, konsulinėms įstaigoms, tarptautinėms organizacijoms, Šiaurės Atlanto Sutarties Organizacijos šalių kariuomenių vienetams, Europos Sąjungos valstybių narių ginkluotosioms pajėgoms ir Europos Sąjungos įstaigoms, taisykles (pridedama). 
Punkto pakeitimai:
Nr. 662,
2022-06-22,
paskelbta TAR 2022-06-27, i. k. 2022-13566            

2. Nustatyti, kad:
2.1. Lietuvos Respublikos finansų ministerija Vyriausybės vardu turi teisę sudaryti susitarimus, kuriuose Europos Sąjungos institucijoms, įstaigoms ir Europos investicijų bankui būtų nustatyta kitokia, nei šiuo nutarimu patvirtinta, pridėtinės vertės mokesčio (toliau – PVM) ir akcizų taikymo tvarka;
2.2. tais atvejais, kai Lietuvos Respublikos diplomatinei atstovybei ir (arba) konsulinei įstaigai, taip pat šios diplomatinės atstovybės ir (arba) konsulinės įstaigos nariams ir kartu gyvenantiems jų šeimų nariams, išskyrus aptarnaujantįjį personalą, užsienio valstybėje taikomos atleidimo nuo PVM (arba jam prilyginto mokesčio) ir (arba) akcizų taisyklės yra nepalankesnės arba palankesnės už taisykles, taikomas tos valstybės diplomatinei atstovybei ir (arba) konsulinei įstaigai bei šių atstovybių ir įstaigų nariams ir kartu gyvenantiems jų šeimų nariams Lietuvos Respublikoje, Finansų ministerija Lietuvos Respublikos užsienio reikalų ministerijos teikimu gali nustatyti tos valstybės diplomatinei atstovybei ir (arba) konsulinei įstaigai Lietuvos Respublikoje taikomas nepalankesnes arba palankesnes atleidimo nuo PVM (arba jam prilyginto mokesčio) ir (arba) akcizų taisykles.
2.3. Pridėtinės vertės mokesčio įstatymo 36 straipsnio 21 dalyje ir 47 straipsnio 71 dalyje nurodytos PVM lengvatos prekėms ir (arba) paslaugoms, kurias įsigyja ir (arba) importuoja Europos Komisija arba kitose valstybėse narėse įsikūrusios Europos Sąjungos institucijų įsteigtos įstaigos ir (arba) agentūros šiose dalyse nurodytiems tikslams, taikomos tiesiogiai šiems subjektams prekių tiekėjui, paslaugų teikėjui arba muitinės įstaigai pateikus kitos valstybės narės kompetentingos institucijos patvirtintą atleidimo nuo PVM sertifikatą, kurio forma nustatyta 2011 m. kovo 15 d. Tarybos įgyvendinimo reglamente (ES) Nr. 282/2011, kuriuo nustatomos Direktyvos 2006/112/EB dėl pridėtinės vertės mokesčio bendros sistemos įgyvendinimo priemonės, su visais pakeitimais, suteikiantį teisę prekes ir (arba) paslaugas įsigyti Lietuvos Respublikoje ir (arba) importuoti į Lietuvos Respubliką taikant Pridėtinės vertės mokesčio įstatymo 36 straipsnio 21 dalyje ir (ar) 47 straipsnio 71 dalyje nurodytas PVM lengvatas; 
Papildyta papunkčiu:
Nr. 194,
2022-03-04,
paskelbta TAR 2022-03-07, i. k. 2022-04473        

2.4. Pridėtinės vertės mokesčio įstatymo 36 straipsnio 21 dalyje ir 47 straipsnio 71 dalyje nurodytos PVM lengvatos prekėms ir (arba) paslaugoms, kurias įsigyja ir (arba) importuoja Lietuvos Respublikoje įsikūrusios Europos Sąjungos institucijų įsteigtos įstaigos ir (arba) agentūros šiose dalyse nurodytiems tikslams, taikomos grąžinant šiems subjektams sumokėtą PVM už Lietuvos Respublikoje įsigytas ir (arba) importuotas prekes ir paslaugas. Norėdami pasinaudoti šia galimybe, šie subjektai turi Finansų ministerijai pateikti prašymą kartu su prekių ir (arba) paslaugų įsigijimą patvirtinančių dokumentų, pagal kuriuos prašoma grąžinti PVM, kopijomis. Grąžinant PVM mutatis mutandis taikomos finansų ministro pagal šio nutarimo 3 punktą nustatytos tvarkos nuostatos, reglamentuojančios prašymo nagrinėjimą, informavimą apie sprendimą dėl PVM grąžinimo ir PVM grąžinimą; 
Papildyta papunkčiu:
Nr. 194,
2022-03-04,
paskelbta TAR 2022-03-07, i. k. 2022-04473        

2.5. Lietuvos Respublikoje įsikūrusios Europos Sąjungos institucijų įsteigtos įstaigos ir (arba) agentūros, norėdamos, kad jų Pridėtinės vertės mokesčio įstatymo 36 straipsnio 21 dalyje ir 47 straipsnio 71 dalyje nurodytiems tikslams įsigyjamoms ir (arba) importuojamoms prekėms ir (arba) paslaugoms kitose valstybėse narėse būtų pritaikytos PVM lengvatos, analogiškos Pridėtinės vertės mokesčio įstatymo 36 straipsnio 21 dalyje ir 47 straipsnio 71 dalyje nurodytoms, turi Finansų ministerijai pateikti prašymą patvirtinti pagal Įgyvendinimo reglamente (ES) Nr. 282/2011 nustatytą formą parengtą sertifikatą, suteikiantį teisę kitoje valstybėje narėje įsigyti prekes ir (arba) paslaugas be PVM. Finansų ministerija šį sertifikatą patvirtina per 15 darbo dienų nuo prašymo gavimo dienos arba atsisako jį patvirtinti, nurodydama atsisakymo priežastį. 
Papildyta papunkčiu:
Nr. 194,
2022-03-04,
paskelbta TAR 2022-03-07, i. k. 2022-04473        

3. Pavesti Finansų ministerijai nustatyti PVM ir (arba) akcizų taikymo Europos Sąjungos institucijoms, įstaigoms ir Europos investicijų bankui, kuriems taikomas Lietuvos Respublikos Vyriausybės ir Europos Komisijos susitarimas dėl Protokolo dėl Europos Bendrijų privilegijų ir imunitetų Lietuvos Respublikoje įgyvendinimo, tvarką. 



MINISTRĄ PIRMININKĄ 
PAVADUOJANTIS ŪKIO MINISTRAS, 

PATVIRTINTA
Lietuvos Respublikos Vyriausybės
2004 m. balandžio 16 d. nutarimu Nr. 442
(Lietuvos Respublikos Vyriausybės
2019 m. vasario 27 d. nutarimo Nr. 190
redakcija)

PRIDĖTINĖS VERTĖS MOKESČIO IR AKCIZŲ TAIKYMO PREKĖMS IR PASLAUGOMS, SKIRTOMS DIPLOMATINĖMS ATSTOVYBĖMS, KONSULINĖMS ĮSTAIGOMS, TARPTAUTINĖMS ORGANIZACIJOMS, ŠIAURĖS ATLANTO SUTARTIES ORGANIZACIJOS ŠALIŲ KARIUOMENIŲ VIENETAMS, EUROPOS SĄJUNGOS VALSTYBIŲ NARIŲ GINKLUOTOSIOMS PAJĖGOMS IR EUROPOS SĄJUNGOS ĮSTAIGOMS, TAISYKLĖS 

Pakeistas priedo pavadinimas:
Nr. 662,
2022-06-22,
paskelbta TAR 2022-06-27, i. k. 2022-13566        

I SKYRIUS
BENDROSIOS NUOSTATOS

1. Pridėtinės vertės mokesčio ir akcizų taikymo prekėms ir paslaugoms, skirtoms diplomatinėms atstovybėms, konsulinėms įstaigoms, tarptautinėms organizacijoms, Šiaurės Atlanto Sutarties Organizacijos šalių kariuomenių vienetams, Europos Sąjungos valstybių narių ginkluotosioms pajėgoms ir Europos Sąjungos įstaigoms, taisyklėse (toliau – Taisyklės) nustatoma, kokia tvarka taikomos pridėtinės vertės mokesčio (toliau – PVM) ir akcizų lengvatos – Lietuvos Respublikos pridėtinės vertės mokesčio įstatymo 36 ir 40 straipsniuose numatytas neapmokestinimas importo PVM, 47 straipsnyje numatytas 0 procentų PVM tarifas ir Lietuvos Respublikos akcizų įstatymo 19 straipsnio 1 dalies 2, 3, 6, 7, 8 ir 9 punktuose numatytas atleidimas nuo akcizų (toliau – PVM ir akcizų lengvatos) prekėms ir paslaugoms, kurios yra tiekiamos (teikiamos): 

Punkto pakeitimai:
Nr. 662,
2022-06-22,
paskelbta TAR 2022-06-27, i. k. 2022-13566            
1.1. užsienio valstybių diplomatinių atstovybių ir (arba) konsulinių įstaigų Lietuvos Respublikoje oficialiai veiklai bei šių atstovybių ir įstaigų narių, išskyrus aptarnaujantįjį personalą, ir kartu gyvenančių jų šeimų narių asmeniniam naudojimui ir (arba) įsikūrimui, jeigu šie asmenys nėra Lietuvos Respublikos piliečiai ir (ar) jų nuolatinė gyvenamoji vieta nėra Lietuvos Respublika;
1.2. kitose Europos Sąjungos valstybėse narėse (toliau – valstybės narės) įsikūrusioms užsienio valstybių (tos kitos valstybės narės atžvilgiu) diplomatinėms atstovybėms ir (arba) konsulinėms įstaigoms bei šių atstovybių ir įstaigų nariams;
1.3. Lietuvos Respublikoje pripažintoms ir įsikūrusioms tarptautinėms organizacijoms ar jų atstovybėms, taip pat šių organizacijų ir atstovybių nariams (kurie mutatis mutantis atitinka Taisyklių 1.1 papunktyje nurodytas sąlygas), jeigu tai numatyta tarptautinėse sutartyse, pagal kurias steigiamos tarptautinės organizacijos, arba Lietuvos Respublikos tarptautinėse sutartyse su atitinkama tarptautine organizacija; 
Papunkčio pakeitimai:
Nr. 194,
2022-03-04,
paskelbta TAR 2022-03-07, i. k. 2022-04473            

1.4. kitoms nei Taisyklių 1.3 papunktyje nurodytoms Lietuvos Respublikoje pripažintoms ir Lietuvos Respublikoje neįsikūrusioms tarptautinėms organizacijoms ar jų atstovybėms, taip pat šių organizacijų ir atstovybių nariams, jeigu tai numatyta tarptautinėse sutartyse, pagal kurias steigiamos tarptautinės organizacijos, arba Lietuvos Respublikos tarptautinėse sutartyse su atitinkama tarptautine organizacija;
1.5. tarptautinėms organizacijoms, kurios nėra įsikūrusios Lietuvos Respublikoje ir kurias tokiomis pripažino kuri nors kita nei Lietuvos Respublika valstybė narė, ar jų atstovybėms, taip pat šių organizacijų ar atstovybių nariams, jeigu tai numatyta tarptautinėse sutartyse, pagal kurias steigiamos tarptautinės organizacijos, arba kurios nors valstybės narės su tarptautine organizacija sudarytoje tarptautinėje sutartyje;
1.6. kitų nei Lietuvos Respublikos Šiaurės Atlanto Sutarties Organizacijos šalių kariuomenių vienetams ir (arba) juos lydintiems civiliams darbuotojams, kai šie vienetai Lietuvos Respublikoje dalyvauja bendrose karinėse operacijose, bendrose karinėse pratybose ar kitame bendrame kariniame renginyje; 
1.61. kitų nei Lietuvos Respublikos valstybių narių ginkluotosioms pajėgoms ir (arba) jas lydintiems civiliams darbuotojams, kai šios pajėgos Lietuvos Respublikoje dalyvauja gynybos operacijose, kurios įgyvendinamos vykdant Europos Sąjungos veiklą pagal bendrą saugumo ir gynybos politiką; 
Papildyta papunkčiu:
Nr. 662,
2022-06-22,
paskelbta TAR 2022-06-27, i. k. 2022-13566        

1.7. į kitą valstybę narę vykstantiems kitų negu paskirties valstybė narė Šiaurės Atlanto Sutarties Organizacijos šalių kariuomenių vienetams ir (arba) juos lydintiems civiliams darbuotojams;
1.71. į kitą valstybę narę vykstantiems kitų nei paskirties valstybės narės valstybių narių ginkluotosioms pajėgoms ir (arba) jas lydintiems civiliams darbuotojams, kai šios pajėgos dalyvauja gynybos operacijose, kurios įgyvendinamos vykdant Europos Sąjungos veiklą pagal bendrą saugumo ir gynybos politiką; 
Papildyta papunkčiu:
Nr. 662,
2022-06-22,
paskelbta TAR 2022-06-27, i. k. 2022-13566        

1.8. Europos Sąjungos įsteigtų Lietuvos Respublikoje įstaigų darbuotojams, atitinkantiems Pridėtinės vertės mokesčio įstatymo 36 straipsnio 4 dalies ir 47 straipsnio 8 dalies kriterijus (toliau – Europos Sąjungos įstaigų darbuotojai), asmeniniam naudojimui ir (arba) įsikūrimui (taikoma tik PVM lengvata).

II SKYRIUS
PVM IR AKCIZŲ LENGVATŲ TAIKYMAS LIETUVOS RESPUBLIKOJE ĮSIKŪRUSIOMS DIPLOMATINĖMS ATSTOVYBĖMS, KONSULINĖMS ĮSTAIGOMS, PRIPAŽINTOMS TARPTAUTINĖMS ORGANIZACIJOMS AR JŲ ATSTOVYBĖMS IR EUROPOS SĄJUNGOS ĮSTAIGŲ DARBUOTOJAMS 

PIRMASIS SKIRSNIS
BENDROSIOS NUOSTATOS

2. Taisyklių 1.1, 1.3 ir 1.8 papunkčiuose nurodytiems asmenims PVM ir (arba) akcizų lengvatos taikomos tiesiogiai, t. y. skaičiuojant 0 procentų PVM tarifą ir taikant atleidimą nuo akcizų, jeigu asmenys, tiekiantys prekes ir (arba) teikiantys paslaugas Taisyklių 1.1, 1.3 ir 1.8 papunkčiuose nurodytiems asmenims, yra pasirinkę PVM ir (arba) akcizų lengvatas šiems asmenims taikyti tiesiogiai, arba šiems asmenims grąžinant PVM ir (arba) akcizus už Lietuvos Respublikoje įsigytas prekes ir (arba) paslaugas, išskyrus diplomatinėms atstovybėms, konsulinėms įstaigoms, tarptautinėms organizacijoms ar jų atstovybėms (toliau šiame skyriuje – atstovybės), šių atstovybių ir įstaigų nariams ir jų šeimų nariams bei Europos Sąjungos įstaigų darbuotojams skirtų prekių ir paslaugų, kurioms netaikoma PVM lengvata, sąraše (Taisyklių priedas) nurodytas prekes ir paslaugas. 
Punkto pakeitimai:
Nr. 1182,
2019-11-27,
paskelbta TAR 2019-12-02, i. k. 2019-19262            

3. Taisyklių 1.1 ir 1.3 papunkčiuose nurodytiems asmenims akcizai negrąžinami ir akcizų lengvata netaikoma tiesiogiai už Lietuvos Respublikoje įsigyjamą apdorotą tabaką, kaitinamojo tabako produktus, elektroninių cigarečių skystį ir nealkoholinius saldintus gėrimus, kaip jie apibrėžti Akcizų įstatyme, išskyrus atvejus, kai nealkoholiniams saldintiems gėrimams PVM lengvata taikoma Taisyklių priedo 7 punkte nustatytais atvejais. 
Punkto pakeitimai:
Nr. 930,
2025-12-17,
paskelbta TAR 2025-12-19, i. k. 2025-22002            

4. Taisyklių 1.1, 1.3 ir 1.8 papunkčiuose nurodytų asmenų sąrašus Lietuvos Respublikos užsienio reikalų ministerija pateikia Valstybinei mokesčių inspekcijai. Sąrašų formą, jų pateikimo ir tikslinimo tvarką ir terminus, suderinusi su centriniu mokesčių administratoriumi – Valstybine mokesčių inspekcija prie Lietuvos Respublikos finansų ministerijos (toliau – centrinis mokesčių administratorius), nustato Užsienio reikalų ministerija.
5. PVM ir (arba) akcizų lengvatos taikomos, jeigu atsiskaityti už degalus naudojamos specialios degalų pardavėjo atstovybės, šios atstovybės narių ir kartu gyvenančių jų šeimų narių bei Europos Sąjungos įsteigtų Lietuvos Respublikoje įstaigų darbuotojų vardu išduotos kortelės. 
6. Taisyklių 1.1, 1.3 ir 1.8 papunkčiuose nurodytiems asmenims taikyti PVM ir (arba) akcizų lengvatas atsisakoma, jeigu iš atstovybės pateiktų dokumentų ar kitų įrodymų matyti, kad prekės ir (arba) paslaugos skirtos ne Taisyklių 1.1, 1.3 ir 1.8 papunkčiuose nurodytiems asmenims ir (arba) įsigytų ir (arba) planuojamų įsigyti prekių ir (ar) paslaugų kiekis viršija įsikūrimo ir (arba) asmeninio naudojimo reikmes.
7. Kai prekės importuojamos į Lietuvos Respubliką, PVM ir (arba) akcizų lengvatos taikomos tiesiogiai laikantis nuostatų ir atitinkamų sąlygų, numatytų 1961 m. Vienos konvencijoje dėl diplomatinių santykių, 1963 m. Vienos konvencijoje dėl konsulinių santykių ar atitinkamoje tarptautinėje sutartyje, pagal kurią steigiamos tarptautinės organizacijos, arba Lietuvos Respublikos tarptautinėje sutartyje su atitinkama tarptautine organizacija. 
Punkto pakeitimai:
Nr. 194,
2022-03-04,
paskelbta TAR 2022-03-07, i. k. 2022-04473            

ANTRASIS SKIRSNIS
PVM IR AKCIZŲ LENGVATŲ TAIKYMAS TIESIOGIAI 

8. Taisyklių 1.1 ir 1.3 papunkčiuose nurodytiems asmenims PVM ir (arba) akcizų lengvatos taikomos tiesiogiai šiame skirsnyje nustatyta tvarka atsižvelgiant į Taisyklių 14 ir 15 punktuose nustatytus apribojimus.
9. Jeigu asmenys, tiekiantys prekes ir (arba) teikiantys paslaugas Taisyklių 1.1 ir 1.3 papunkčiuose nurodytiems asmenims, yra pasirinkę PVM ir (arba) akcizų lengvatas šiems asmenims taikyti tiesiogiai, Taisyklių 1.1 ir 1.3 papunkčiuose nurodyti asmenys, norintys, kad prekėms ir (arba) paslaugoms būtų pritaikyta PVM ir (arba) akcizų lengvata, prekių tiekėjui (tais atvejais, kai prekės įsigyjamos iš akcizais apmokestinamų prekių sandėlio, – akcizais apmokestinamų prekių sandėlio savininkui) ir (arba) paslaugų teikėjui turi pateikti centrinio mokesčių administratoriaus nustatyta tvarka išduotą sertifikatą, suteikiantį teisę Taisyklių 1.1 ir 1.3 papunkčiuose nurodytiems asmenims prekes ir (arba) paslaugas įsigyti PVM ir (arba) akcizų lengvatas taikant tiesiogiai. Kai akcizais apmokestinamos prekės įsigyjamos ne iš akcizais apmokestinamų prekių sandėlio savininko, o iš kito asmens, kuris akcizais apmokestinamų prekių sandėlyje laiko akcizais apmokestinamas prekes, šio sertifikato kopija pateikiama ir prekių tiekėjui. Sertifikato formą nustato centrinis mokesčių administratorius. 
Punkto pakeitimai:
Nr. 1182,
2019-11-27,
paskelbta TAR 2019-12-02, i. k. 2019-19262            

10. Akcizais apmokestinamos prekės Lietuvos Respublikoje be akcizų ir PVM gali būti įsigyjamos tik iš akcizais apmokestinamų prekių sandėlių. 
11. Taisyklių 1.8 papunktyje nurodytiems asmenims PVM lengvata skaičiuojant 0 procentų PVM tarifą taikoma mutatis mutandis šio skirsnio nustatyta tvarka. 
12. Asmenys, tiekiantys prekes ir (arba) teikiantys paslaugas Taisyklių 1.1, 1.3 ir 1.8 papunkčiuose nurodytiems asmenims ir pasirinkę PVM ir (arba) akcizų lengvatas šiems asmenims taikyti tiesiogiai, turi centrinio mokesčių administratoriaus nustatyta tvarka pateikti duomenis apie tokių prekių tiekimą ir (arba) paslaugų teikimą. 
Punkto pakeitimai:
Nr. 1182,
2019-11-27,
paskelbta TAR 2019-12-02, i. k. 2019-19262            

TREČIASIS SKIRSNIS
PVM IR AKCIZŲ GRĄŽINIMAS 

13. Tais atvejais, kai Taisyklių 1.1 ir 1.3 papunkčiuose nurodyti asmenys Lietuvos Respublikoje įsigyja prekes ir (arba) paslaugas su PVM ir (arba) akcizais, sumokėtas PVM ir (arba) akcizai grąžinami šio skirsnio nustatyta tvarka.
14. PVM grąžinamas pagal PVM sąskaitas faktūras, kurių kiekvienoje nurodyta ne mažesnė kaip 55 eurų prekių arba paslaugų, už kurias gali būti grąžintas PVM, vertė (įskaitant PVM). Už kelių transporto priemonių degalus, ryšių, šildymo, elektros energijos, vandens, dujų tiekimo, komunalines ir eksploatacines paslaugas sumokėtas PVM grąžinamas, kad ir kokia būtų šių įsigytų prekių ir (arba) paslaugų vertė, išskyrus Taisyklių priede nurodytas prekes ir paslaugas.  
15. Sumokėti akcizai grąžinami tik už prekes, kurių įsigijimą patvirtinančiuose dokumentuose nurodyti akcizai (akcizai nurodomi pirkėjo prašymu) ir kiekviename dokumente nurodytų prekių, už kurias gali būti grąžinti akcizai, vertė ne mažesnė kaip 55 eurai (įskaitant PVM ir akcizus). Už kelių transporto priemonių degalus sumokėti akcizai grąžinami, kad ir kokia būtų šių įsigytų prekių vertė. 
16. Ketvirčiui pasibaigus, iki kito mėnesio 15 dienos atstovybė Valstybinei mokesčių inspekcijai pateikia paraišką grąžinti už įsigytas prekes ir (arba) paslaugas sumokėtą PVM ir (arba) akcizus. Paraiškos formą, pildymo ir pateikimo tvarką nustato centrinis mokesčių administratorius. PVM ir akcizai grąžinami tik tuo atveju, jeigu paraiška grąžinti už įsigytas prekes ir (arba) paslaugas sumokėtą PVM ir akcizus pateikta iki kitų kalendorinių metų, einančių po tų kalendorinių metų, kuriais įformintas prekių ir paslaugų įsigijimas, pabaigos. Atstovybė, norėdama susigrąžinti Taisyklių 1.1 ir 1.3 papunkčiuose nurodytų asmenų sumokėtą PVM ir (arba) akcizus, Valstybinei mokesčių inspekcijai kartu su šiame punkte nurodyta paraiška centrinio mokesčių administratoriaus nustatyta tvarka turi pateikti dokumentus, kuriais patvirtinamas prekių ir (arba) paslaugų įsigijimas ir apmokėjimas. 
17. Tais atvejais, kai Taisyklių 1.8 papunktyje nurodyti asmenys Lietuvos Respublikoje įsigyja prekes ir (arba) paslaugas su PVM, sumokėtas PVM grąžinamas mutatis mutandis šio skirsnio nustatyta tvarka.

III SKYRIUS 
PVM IR AKCIZŲ LENGVATŲ TAIKYMAS KITOSE VALSTYBĖSE NARĖSE ĮSIKŪRUSIOMS DIPLOMATINĖMS ATSTOVYBĖMS, KONSULINĖMS ĮSTAIGOMS IR KITOMS TARPTAUTINĖMS ORGANIZACIJOMS

18. Jeigu Taisyklių 1.2, 1.4 ir 1.5 papunkčiuose nurodyti asmenys įsigyja prekes ir (arba) paslaugas Lietuvos Respublikoje ir (arba) importuoja prekes į Lietuvos Respubliką, PVM ir (arba) akcizų lengvatos taikomos tiesiogiai šiame skyriuje nustatyta tvarka. Prekes ir (arba) paslaugas, kurioms gali būti pritaikytos PVM ir (arba) akcizų lengvatos, nustato tos valstybės narės, kurioje įsikūrę Taisyklių 1.2, 1.4 ir 1.5 papunkčiuose nurodyti asmenys, įsigyjantys prekes ir (arba) paslaugas, teisės aktai.
19. Prekės Lietuvos Respublikoje be akcizų gali būti įsigyjamos tik iš akcizais apmokestinamų prekių sandėlių. 
20. Taisyklių 1.2, 1.4 ir 1.5 papunkčiuose nurodyti asmenys, norintys, kad prekėms ir (arba) paslaugoms būtų pritaikyta PVM ir (arba) akcizų lengvata, prekių tiekėjui (tais atvejais, kai prekės įsigyjamos iš akcizais apmokestinamų prekių sandėlio, – akcizais apmokestinamų prekių sandėlio savininkui; tais atvejais, kai prekės importuojamos, – muitinės įstaigai) ir (arba) paslaugų teikėjui turi pateikti kitos valstybės narės kompetentingos institucijos įgaliotų asmenų patvirtintą sertifikatą, suteikiantį teisę prekes ir (arba) paslaugas įsigyti Lietuvos Respublikoje ir (arba) importuoti į Lietuvos Respubliką taikant PVM ir (arba) akcizų lengvatas. Kai akcizais apmokestinamos prekės įsigyjamos ne iš akcizais apmokestinamų prekių sandėlio savininko, o iš kito asmens, kuris akcizais apmokestinamų prekių sandėlyje laiko akcizais apmokestinamas prekes, šio sertifikato kopija pateikiama ir prekių tiekėjui. Šio sertifikato forma nustatyta 2011 m. kovo 15 d. Tarybos įgyvendinimo reglamente (ES) Nr. 282/2011, kuriuo nustatomos Direktyvos 2006/112/EB dėl pridėtinės vertės mokesčio bendros sistemos įgyvendinimo priemonės, su visais pakeitimais. 

21. Kai Lietuvos Respublikoje prekes ir (arba) paslaugas įsigyja Šiaurės Atlanto Sutarties Organizacija, šioms prekėms ir (arba) paslaugoms PVM ir (arba) akcizų lengvatos taikomos, jeigu prekių tiekėjai (tais atvejais, kai prekės įsigyjamos iš akcizais apmokestinamų prekių sandėlio, – akcizais apmokestinamų prekių sandėlio savininkai) ir (arba) paslaugų teikėjai turi Lietuvos Respublikos krašto apsaugos ministro nustatyta tvarka patvirtintus dokumentus, kad šias prekes ir (arba) paslaugas įsigyja Šiaurės Atlanto Sutarties Organizacija (tais atvejais, kai prekės importuojamos, dokumentai turi būti pateikiami muitinės įstaigai). 

IV SKYRIUS
PVM IR AKCIZŲ LENGVATŲ TAIKYMAS PREKĖMS IR PASLAUGOMS, SKIRTOMS ŠIAURĖS ATLANTO SUTARTIES ORGANIZACIJOS ŠALIŲ KARIUOMENIŲ VIENETAMS, EUROPOS SĄJUNGOS VALSTYBIŲ NARIŲ GINKLUOTOSIOMS PAJĖGOMS IR (ARBA) JUOS LYDINTIEMS CIVILIAMS DARBUOTOJAMS

22. PVM ir (arba) akcizų lengvatos Taisyklių 1.6 ir 1.61 papunkčiuose nurodytiems asmenims taikomos tiesiogiai arba grąžinant PVM ir (arba) akcizus, sumokėtus už Lietuvos Respublikoje įsigytas prekes ir paslaugas.
23. Taisyklių 1.6 ir 1.61 papunkčiuose nurodytų asmenų Lietuvos Respublikoje įsigyjamoms prekėms ir (arba) paslaugoms PVM ir (arba) akcizų lengvatos taikomos tiesiogiai, jeigu prekių tiekėjai (tais atvejais, kai prekės įsigyjamos iš akcizais apmokestinamų prekių sandėlio, – akcizais apmokestinamų prekių sandėlio savininkai ir (arba) kiti asmenys, laikantys akcizais apmokestinamas prekes) ir (arba) paslaugų teikėjai turi:
23.1. Lietuvos kariuomenės vado ar jo įgalioto asmens patvirtintus dokumentus, kad šias prekes ir (arba) paslaugas įsigyja kitų nei Lietuvos Respublikos Šiaurės Atlanto Sutarties Organizacijos šalių kariuomenių vienetai ir (arba) juos lydintys civiliai darbuotojai, kai šie vienetai Lietuvos Respublikoje dalyvauja bendrose karinėse operacijose, bendrose karinėse pratybose ar kitame bendrame kariniame renginyje; arba
23.2. Lietuvos kariuomenės vado ar jo įgalioto asmens patvirtintus dokumentus, kad Lietuvos kariuomenės įsigyjamos prekės ir (arba) paslaugos skirtos kitų nei Lietuvos Respublikos Šiaurės Atlanto Sutarties Organizacijos šalių kariuomenių vienetams ir (arba) juos lydintiems civiliams darbuotojams, kai šie vienetai Lietuvos Respublikoje dalyvauja bendrose karinėse operacijose, bendrose karinėse pratybose ar kitame bendrame kariniame renginyje. Šiame papunktyje nurodytos prekės ir (arba) paslaugos Lietuvos kariuomenės apskaitoje rodomos atskirai nuo kitų įsigyjamų prekių ir (arba) paslaugų; arba
23.3. Lietuvos kariuomenės vado ar jo įgalioto asmens patvirtintus dokumentus, kad šias prekes ir (arba) paslaugas įsigyja kitų nei Lietuvos Respublikos valstybių narių ginkluotosios pajėgos ir (arba) jas lydintys civiliai darbuotojai, kai šios pajėgos Lietuvos Respublikoje dalyvauja gynybos operacijose, kurios įgyvendinamos vykdant Europos Sąjungos veiklą pagal bendrą saugumo ir gynybos politiką; arba
23.4. Lietuvos kariuomenės vado ar jo įgalioto asmens patvirtintus dokumentus, kad Lietuvos kariuomenės įsigyjamos prekės ir (arba) paslaugos skirtos kitų nei Lietuvos Respublikos valstybių narių ginkluotosioms pajėgoms ir (arba) jas lydintiems civiliams darbuotojams, kai šios pajėgos Lietuvos Respublikoje dalyvauja gynybos operacijose, kurios įgyvendinamos vykdant Europos Sąjungos veiklą pagal bendrą saugumo ir gynybos politiką. Šiame papunktyje nurodytos prekės ir (arba) paslaugos Lietuvos kariuomenės apskaitoje rodomos atskirai nuo kitų įsigyjamų prekių ir (arba) paslaugų.
24. PVM ir (arba) akcizų lengvatos Taisyklių 1.6 ir 1.61 papunkčiuose nurodytiems asmenims už importuotas į Lietuvos Respubliką prekes taikomos tiesiogiai. Kad importuojamos prekės būtų atleidžiamos nuo importo PVM ir (arba) akcizų, muitinės įstaigai turi būti pateikiama užpildyta forma, nustatyta 2015 m. liepos 28 d. Komisijos deleguotojo reglamento (ES) 2015/2446, kuriuo Europos Parlamento ir Tarybos reglamentas (ES) Nr. 952/2013 papildomas išsamiomis taisyklėmis, kuriomis patikslinamos kai kurios Sąjungos muitinės kodekso nuostatos, su visais pakeitimais atitinkamai 1 straipsnio 50 ir 51 punktuose.
25. PVM grąžinamas tik už prekes ir paslaugas, už kurias sumokėtas PVM, pagal PVM sąskaitas faktūras. Sumokėti akcizai grąžinami tik už prekes, kurių įsigijimą patvirtinančiuose dokumentuose nurodyti akcizai (akcizai nurodomi pirkėjo prašymu).
26. Prekės ir (arba) paslaugos gali būti įsigytos kitų nei Lietuvos Respublikos Šiaurės Atlanto Sutarties Organizacijos šalių kariuomenių vienetų arba kitų nei Lietuvos Respublikos valstybių narių ginkluotųjų pajėgų, arba užsienio valstybės diplomatinės atstovybės ir (arba) konsulinės įstaigos vardu.
27. Kitų nei Lietuvos Respublikos Šiaurės Atlanto Sutarties Organizacijos šalių karinio vieneto arba užsienio valstybių diplomatinių atstovybių ir (arba) konsulinių įstaigų įgaliotas asmuo Lietuvos kariuomenei pateikia prekių ir paslaugų, kurias užsienio valstybės karinis vienetas arba užsienio valstybių diplomatinės atstovybės ir (arba) konsulinės įstaigos įsigijo Lietuvos Respublikoje bendrų karinių operacijų, bendrų karinių pratybų arba kito bendro karinio renginio metu ir už kurias sumokėtas PVM bei akcizai gali būti grąžinti, sąrašą nuo kito mėnesio 1 dienos iki 15 dienos po galutinio prekių ir (arba) paslaugų apmokėjimo.
28. Kitų nei Lietuvos Respublikos valstybių narių ginkluotųjų pajėgų arba valstybių narių diplomatinių atstovybių ir (arba) konsulinių įstaigų įgaliotas asmuo Lietuvos kariuomenei pateikia prekių ir paslaugų, kurias valstybių narių ginkluotosios pajėgos arba valstybių narių diplomatinės atstovybės ir (arba) konsulinės įstaigos įsigijo Lietuvos Respublikoje dalyvaudamos gynybos operacijose, kurios įgyvendinamos vykdant Europos Sąjungos veiklą pagal bendrą saugumo ir gynybos politiką, ir už kurias sumokėtas PVM ir akcizai gali būti grąžinti, sąrašą nuo kito mėnesio 1 iki 15 dienos po galutinio prekių ir (arba) paslaugų apmokėjimo dienos.
29. Lietuvos kariuomenė per 5 darbo dienas nuo Taisyklių 27 arba 28 punkte nurodyto sąrašo gavimo dienos savo antspaudu ir įgalioto asmens parašu patvirtina šį sąrašą ir grąžina jį pateikusiam asmeniui.
30. Kitų nei Lietuvos Respublikos Šiaurės Atlanto Sutarties Organizacijos šalių kariuomenės vienetai arba kitų nei Lietuvos Respublikos valstybių narių ginkluotosios pajėgos, arba užsienio valstybių diplomatinės atstovybės ir (arba) konsulinės įstaigos, norėdami susigrąžinti Taisyklių 1.6 ir 1.61 papunkčiuose nurodytų asmenų sumokėtą PVM ir (arba) akcizus, privalo centrinio mokesčių administratoriaus nustatyta tvarka pateikti Valstybinei mokesčių inspekcijai Taisyklių 27 arba 28 punkte nurodytą patvirtintą sąrašą. Kartu su šiuo sąrašu turi būti pateikiamas centrinio mokesčių administratoriaus nustatytos formos prašymas ir dokumentai, kuriais patvirtinamas prekių ir (arba) paslaugų įsigijimas ir apmokėjimas.
31. PVM ir (arba) akcizai grąžinami arba atsisakoma juos grąžinti laikantis centrinio mokesčių administratoriaus nustatytos tvarkos.
32. PVM ir (arba) akcizų lengvatos prekėms ir (arba) paslaugoms, kurios įsigyjamos Lietuvos Respublikoje ir (arba) importuojamos į Lietuvos Respubliką ir skirtos kitų nei Lietuvos Respublikos Šiaurės Atlanto Sutarties Organizacijos šalių kariuomenių vienetams ir (arba) juos lydintiems civiliams darbuotojams, kai jie dalyvauja bendrose karinėse operacijose, bendrose karinėse pratybose arba kitame bendrame kariniame renginyje, kurie organizuojami už Europos Sąjungos ribų, taikomos šiame skyriuje nustatyta tvarka.
33. PVM ir (arba) akcizų lengvatos prekėms ir (arba) paslaugoms, kurios įsigyjamos Lietuvos Respublikoje ir (arba) importuojamos į Lietuvos Respubliką ir skirtos kitų nei Lietuvos Respublikos valstybių narių ginkluotosioms pajėgoms ir (arba) juos lydintiems civiliams darbuotojams, kai šios pajėgos dalyvauja gynybos operacijose, kurios įgyvendinamos vykdant Europos Sąjungos veiklą pagal bendrą saugumo ir gynybos politiką ir kurios organizuojamos už Europos Sąjungos ribų, taikomos šiame skyriuje nustatyta tvarka.
34. 1991 m. sausio 31 d. Šiaurės Atlanto Sutarties Organizacijos šalių ir kitų valstybių, dalyvaujančių programoje „Partnerystė taikos labui“, susitarime nustatytos PVM ir (arba) akcizų lengvatos prekėms ir (arba) paslaugoms, kurios skirtos šio susitarimo dalyvių kariuomenių vienetams ir (arba) juos lydintiems civiliams darbuotojams, kai prekės ir (arba) paslaugos įsigyjamos Lietuvos Respublikoje ir (arba) prekės importuojamos į Lietuvos Respubliką, taikomos šiame skyriuje nustatyta tvarka.
35. PVM ir (arba) akcizų lengvatos prekėms ir (arba) paslaugoms, kurios skirtos Taisyklių 1.7 ir 1.71 papunkčiuose nurodytiems asmenims, kai prekės ir (arba) paslaugos įsigyjamos Lietuvos Respublikoje ir (arba) prekės importuojamos į Lietuvos Respubliką, taikomos Taisyklių 20 punkte nustatyta tvarka.
36. Jungtinių Amerikos Valstijų karinėms pajėgoms skirtoms prekėms ir (arba) paslaugoms, kurias įsigyja ir (arba) importuoja asmenys, turintys prekių tiekimo ir (arba) paslaugų teikimo sutartį su Jungtinių Amerikos Valstijų karinėmis pajėgomis ar Jungtinių Amerikos Valstijų karines pajėgas aprūpinančia institucija, vadovaujantis 2017 m. sausio 17 d. Vilniuje pasirašyto Lietuvos Respublikos Vyriausybės ir Jungtinių Amerikos Valstijų Vyriausybės susitarimo dėl bendradarbiavimo gynybos srityje XVI ir XVIII straipsnių nuostatomis, PVM ir (arba) akcizų lengvatos taikomos tiesiogiai, jeigu krašto apsaugos ministro nustatyta tvarka, suderinta su centriniu mokesčių administratoriumi ir Muitinės departamentu prie Lietuvos Respublikos finansų ministerijos, patvirtinama, kad prekės ir (arba) paslaugos skirtos Jungtinių Amerikos Valstijų karinėms pajėgoms. 

V SKYRIUS
BAIGIAMOSIOS NUOSTATOS

37. Taisyklių 1.1, 1.3 ir 1.8 papunkčiuose nurodyti asmenys, norintys, kad kitoje valstybėje narėje jų įsigyjamoms prekėms ir (arba) paslaugoms, kurioms, jeigu jos būtų įsigyjamos Lietuvos Respublikoje, galėtų būti taikomos PVM ir (arba) akcizų lengvatos, būtų pritaikytos PVM ir (arba) akcizų lengvatos, turi kreiptis į Užsienio reikalų ministeriją su prašymu patvirtinti atleidimo nuo akcizų ir (arba) PVM sertifikatą, kuris suteikia teisę kitoje valstybėje narėje įsigyti prekes ir (arba) paslaugas be PVM ir (arba) akcizų. Šio sertifikato forma nustatyta Reglamente (ES) Nr. 282/2011.
38. Užsienio reikalų ministerija per 5 darbo dienas nuo Taisyklių 37 punkte nurodyto prašymo gavimo dienos patvirtina Lietuvos Respublikos užsienio reikalų ministro nustatyta tvarka atleidimo nuo PVM ir (arba) akcizų sertifikatą arba atsisako jį patvirtinti, nurodydama atsisakymo priežastį.
39. PVM ir (arba) akcizų lengvatos prekėms ir (arba) paslaugoms, kurios skirtos Taisyklių 1.6 ir 1.61 papunkčiuose nurodytiems asmenims, kai prekės ir (arba) paslaugos įsigyjamos kitoje valstybėje narėje, taikomos Taisyklių 37 ir 38 punktuose nustatyta tvarka nurodytiems asmenims kreipiantis į Lietuvos kariuomenės vadą patvirtinti atleidimo nuo PVM ir (arba) akcizų sertifikatą. 

Pridėtinės vertės mokesčio ir akcizų taikymo 
prekėms ir paslaugoms, skirtoms 
diplomatinėms atstovybėms, konsulinėms 
įstaigoms, tarptautinėms organizacijoms, 
Šiaurės Atlanto Sutarties Organizacijos šalių 
kariuomenių vienetams, Europos Sąjungos 
valstybių narių ginkluotosioms pajėgoms ir 
Europos Sąjungos įstaigoms, taisyklių
priedas

PREKIŲ IR PASLAUGŲ, KURIOMS NETAIKOMA PRIDĖTINĖS VERTĖS MOKESČIO LENGVATA, SĄRAŠAS 

1. Nekilnojamasis turtas, išskyrus Lietuvos Respublikos užsienio reikalų ministerijos nurodytą nekilnojamąjį turtą. 
Tuo atveju, jeigu nekilnojamasis turtas, už kurį pridėtinės vertės mokestis (toliau – PVM) grąžintas arba kuriam PVM lengvata pritaikyta tiesiogiai, parduodamas arba kitaip perleidžiamas nuosavybėn anksčiau negu po 10 metų nuo jo įsigijimo dienos, PVM per 20 darbo dienų nuo šio pardavimo arba kitokio perleidimo nuosavybėn turi būti sumokėtas į Valstybinės mokesčių inspekcijos biudžeto pajamų surenkamąją sąskaitą arba centrinio mokesčių administratoriaus nustatyta tvarka sumažinama už kitą laikotarpį grąžintina PVM ir (arba) akcizų suma.
2. Antžeminio, oro, vandens transporto priemonės ir pagalbiniai transporto įrenginiai, išskyrus Užsienio reikalų ministerijos nurodytas transporto priemones

21. Jeigu PVM už transporto priemonę buvo grąžintas arba jai PVM lengvata pritaikyta tiesiogiai, PVM turi būti sumokėtas (grąžintas) į Valstybinės mokesčių inspekcijos biudžeto pajamų surenkamąją sąskaitą arba centrinio mokesčių administratoriaus nustatyta tvarka sumažinama už kitą laikotarpį grąžintina PVM suma, jeigu:
21.1. transporto priemonė parduodama arba kitaip perleidžiama nuosavybėn anksčiau negu po 3 metų nuo jos įsigijimo dienos (PVM turi būti sumokamas per 20 darbo dienų nuo šio pardavimo arba kitokio perleidimo nuosavybėn dienos) arba
21.2. transporto priemonę įsigiję Pridėtinės vertės mokesčio ir akcizų taikymo prekėms ir paslaugoms, skirtoms diplomatinėms atstovybėms, konsulinėms įstaigoms, tarptautinėms organizacijoms, Šiaurės Atlanto Sutarties Organizacijos šalių kariuomenių vienetams, Europos Sąjungos valstybių narių ginkluotosioms pajėgoms ir Europos Sąjungos įstaigoms, taisyklių (toliau – Taisyklės) 1.1 papunktyje nurodytų subjektų nariai (išskyrus aptarnaujantįjį personalą), kartu gyvenantys jų šeimų nariai, Taisyklių 1.3 papunktyje nurodytų subjektų nariai, taip pat Taisyklių 1.8 papunktyje nurodytų subjektų darbuotojai nepraėjus 3 metams nuo transporto priemonės įsigijimo dienos tampa Lietuvos Respublikos piliečiais ir (ar) jų nuolatinė gyvenamoji vieta tampa Lietuvos Respublika (PVM turi būti sumokamas per 20 darbo dienų nuo minėtų aplinkybių atsiradimo dienos). 
Punkto pakeitimai:
Nr. 666,
2022-06-22,
paskelbta TAR 2022-06-27, i. k. 2022-13570            

3. Šildymo, elektros energijos, vandens ir dujų tiekimo, komunalinės ir eksploatacinės paslaugos, išskyrus tuos atvejus, kai šios paslaugos susijusios su Užsienio reikalų ministerijos nurodytu nekilnojamuoju turtu.
4. Ryšių paslaugos, išskyrus paslaugas, kurios teikiamos diplomatinei atstovybei, konsulinei įstaigai, tarptautinei organizacijai arba jos atstovybei, taip pat jų vadovų rezidencijoms.
5. Meno kūriniai, kolekciniai ir antikvariniai daiktai, kaip šios sąvokos apibrėžtos Lietuvos Respublikos pridėtinės vertės mokesčio įstatyme.
6. Ginklai ir šaudmenys, kaip šios sąvokos apibrėžtos Lietuvos Respublikos ginklų ir šaudmenų kontrolės įstatyme, taip pat jų dalys ir reikmenys.
7. Maistas (įskaitant nealkoholinius gėrimus), taip pat su maisto (įskaitant nealkoholinius gėrimus) tiekimu susijusios paslaugos, teikiamos restoranų, kavinių ir kitų viešojo maitinimo vietų, išskyrus tą maistą (įskaitant nealkoholinius gėrimus) ir su jo tiekimu susijusias paslaugas, kurie skirti rengiant užsienio valstybės nacionalinės dienos priėmimą, priėmimą atstovybės vadovo atvykimo ir išvykimo proga bei priėmimus, atstovybės rengiamus Lietuvos Respublikos oficialių svečių garbei, kaip ši sąvoka apibrėžta Lietuvos Respublikos vadovybės apsaugos įstatyme ir taikoma apimtimi, nustatyta Oficialių svečių vizitų Lietuvos Respublikoje rengimo tvarkos apraše, patvirtintame Lietuvos Respublikos Vyriausybės 2003 m. lapkričio 27 d. nutarimu Nr. 1485 „Dėl Oficialių svečių vizitų Lietuvos Respublikoje rengimo tvarkos aprašo patvirtinimo“ (toliau - Oficialių svečių vizitų Lietuvos Respublikoje rengimo tvarkos aprašas). 
Punkto pakeitimai:
Nr. 823,
2020-07-16,
paskelbta TAR 2020-07-22, i. k. 2020-16209            

8. Apdorotas tabakas, kaitinamojo tabako produktai ir elektroninių cigarečių skystis, kaip jie apibrėžti Lietuvos Respublikos akcizų įstatyme.
9. Farmacijos produktai, kaip ši sąvoka apibrėžta Lietuvos Respublikos farmacijos įstatyme, ir medicinos priemonės (prietaisai), kaip ši sąvoka apibrėžta Lietuvos Respublikos sveikatos sistemos įstatyme.
10. Turizmo paslaugos, kaip ši sąvoka apibrėžta Lietuvos Respublikos turizmo įstatyme, išskyrus apgyvendinimo paslaugas, kurios teikiamos oficialios ir neoficialios delegacijų nariams, kaip šios sąvokos apibrėžtos Oficialių svečių vizitų Lietuvos Respublikoje rengimo tvarkos apraše. 
Punkto pakeitimai:
Nr. 823,
2020-07-16,
paskelbta TAR 2020-07-22, i. k. 2020-16209            

11. Sporto reikmenys ir sportinės veiklos paslaugos.
12. Pramogų paslaugos.
13. Keleivių vežimo paslaugos.
––––––––––––––––––––
Priedo pakeitimai:
Nr. 132,
2019-02-13,
paskelbta TAR 2019-02-14, i. k. 2019-02341            
Nr. 190,
2019-02-27,
paskelbta TAR 2019-02-28, i. k. 2019-03353            



Pakeitimai:

1.

                    Lietuvos Respublikos Vyriausybė, Nutarimas
                
Nr. 21,
2005-01-13,
Žin., 2005, Nr.
7-196 (2005-01-18), i. k. 1051100NUTA00000021                
Dėl Lietuvos Respublikos Vyriausybės 2004 m. balandžio 16 d. nutarimo Nr. 442 "Dėl Pridėtinės vertės mokesčio ir akcizų lengvatų taikymo prekėms ir paslaugoms, skirtoms diplomatinėms atstovybėms, konsulinėms įstaigoms ir tarptautinėms organizacijoms ar jų atstovybėms, taip pat šių atstovybių ir įstaigų nariams ir jų šeimų nariams bei Šiaurės Atlanto Sutarties Organizacijos šalių kariuomenių vienetams ir (arba) juos lydintiems civiliams darbuotojams, taisyklių patvirtinimo" papildymo

2.

                    Lietuvos Respublikos Vyriausybė, Nutarimas
                
Nr. 1137,
2005-10-26,
Žin., 2005, Nr.
128-4606 (2005-10-29), i. k. 1051100NUTA00001137                
Dėl Lietuvos Respublikos Vyriausybės 2004 m. balandžio 16 d. nutarimo Nr. 442 "Dėl Pridėtinės vertės mokesčio ir akcizų lengvatų taikymo prekėms ir paslaugoms, skirtoms diplomatinėms atstovybėms, konsulinėms įstaigoms ir tarptautinėms organizacijoms ar jų atstovybėms, taip pat šių atstovybių ir įstaigų nariams ir jų šeimų nariams bei Šiaurės Atlanto Sutarties Organizacijos šalių kariuomenių vienetams ir (arba) juos lydintiems civiliams darbuotojams, taisyklių patvirtinimo" pakeitimo

3.

                    Lietuvos Respublikos Vyriausybė, Nutarimas
                
Nr. 293,
2006-03-27,
Žin., 2006, Nr.
35-1246 (2006-03-30), i. k. 1061100NUTA00000293                
Dėl Lietuvos Respublikos Vyriausybės 2004 m. balandžio 16 d. nutarimo Nr. 442 "Dėl Pridėtinės vertės mokesčio ir akcizų lengvatų taikymo prekėms ir paslaugoms, skirtoms diplomatinėms atstovybėms, konsulinėms įstaigoms ir tarptautinėms organizacijoms ar jų atstovybėms, taip pat šių atstovybių ir įstaigų nariams ir jų šeimų nariams bei Šiaurės Atlanto Sutarties Organizacijos šalių kariuomenių vienetams ir (arba) juos lydintiems civiliams darbuotojams, taisyklių patvirtinimo" pakeitimo

4.

                    Lietuvos Respublikos Vyriausybė, Nutarimas
                
Nr. 207,
2011-02-23,
Žin., 2011, Nr.
24-1157 (2011-02-26), i. k. 1111100NUTA00000207                
Dėl Lietuvos Respublikos Vyriausybės 2004 m. balandžio 16 d. nutarimo Nr. 442 "Dėl Pridėtinės vertės mokesčio ir akcizų lengvatų taikymo prekėms ir paslaugoms, skirtoms diplomatinėms atstovybėms, konsulinėms įstaigoms ir tarptautinėms organizacijoms ar jų atstovybėms, taip pat šių atstovybių ir įstaigų nariams ir jų šeimų nariams bei Šiaurės Atlanto Sutarties Organizacijos šalių kariuomenių vienetams ir (arba) juos lydintiems civiliams darbuotojams, taisyklių patvirtinimo" pakeitimo

5.

                    Lietuvos Respublikos Vyriausybė, Nutarimas
                
Nr. 507,
2012-05-09,
Žin., 2012, Nr.
56-2782 (2012-05-16), i. k. 1121100NUTA00000507                
Dėl Lietuvos Respublikos Vyriausybės 2004 m. balandžio 16 d. nutarimo Nr. 442 "Dėl pridėtinės vertės mokesčio ir akcizų lengvatų taikymo prekėms ir paslaugoms, skirtoms diplomatinėms atstovybėms, konsulinėms įstaigoms, Europos Sąjungos institucijoms, Europos centriniam bankui, Europos investicijų bankui, Europos Sąjungos įsteigtoms įstaigoms, tarptautinėms organizacijoms ar jų atstovybėms, taip pat šių atstovybių ir organizacijų bei įstaigų nariams ir jų šeimų nariams bei Šiaurės Atlanto Sutarties Organizacijos šalių kariuomenių vienetams ir (arba) juos lydintiems civiliams darbuotojams" pakeitimo

6.

                    Lietuvos Respublikos Vyriausybė, Nutarimas
                
Nr. 1270,
2014-11-19,
paskelbta TAR 2014-11-20, i. k. 2014-17259                
Dėl Lietuvos Respublikos Vyriausybės 2004 m. balandžio 16 d. nutarimo Nr. 442 „Dėl pridėtinės vertės mokesčio ir akcizų lengvatų taikymo prekėms ir paslaugoms, skirtoms diplomatinėms atstovybėms, konsulinėms įstaigoms, Europos Sąjungos institucijoms, Europos centriniam bankui, Europos investicijų bankui, Europos Sąjungos įsteigtoms įstaigoms, tarptautinėms organizacijoms ar jų atstovybėms, taip pat šių atstovybių ir organizacijų bei įstaigų nariams ir jų šeimų nariams bei Šiaurės Atlanto Sutarties Organizacijos šalių kariuomenių vienetams ir (arba) juos lydintiems civiliams darbuotojams“ pakeitimo

7.

                    Lietuvos Respublikos Vyriausybė, Nutarimas
                
Nr. 113,
2018-01-31,
paskelbta TAR 2018-02-05, i. k. 2018-01794                
Dėl Lietuvos Respublikos Vyriausybės 2004 m. balandžio 16 d. nutarimo Nr. 442 „Dėl pridėtinės vertės mokesčio ir akcizų lengvatų taikymo prekėms ir paslaugoms, skirtoms diplomatinėms atstovybėms, konsulinėms įstaigoms, Europos Sąjungos institucijoms, Europos centriniam bankui, Europos investicijų bankui, Europos Sąjungos įsteigtoms įstaigoms, tarptautinėms organizacijoms ar jų atstovybėms, taip pat šių atstovybių ir organizacijų bei įstaigų nariams ir jų šeimų nariams bei Šiaurės Atlanto Sutarties Organizacijos šalių kariuomenių vienetams ir (arba) juos lydintiems civiliams darbuotojams“ pakeitimo

8.

                    Lietuvos Respublikos Vyriausybė, Nutarimas
                
Nr. 132,
2019-02-13,
paskelbta TAR 2019-02-14, i. k. 2019-02341                
Dėl Lietuvos Respublikos Vyriausybės 2004 m. balandžio 16 d. nutarimo Nr. 442 „Dėl pridėtinės vertės mokesčio ir akcizų lengvatų taikymo prekėms ir paslaugoms, skirtoms diplomatinėms atstovybėms, konsulinėms įstaigoms, Europos Sąjungos institucijoms, Europos centriniam bankui, Europos investicijų bankui, Europos Sąjungos įsteigtoms įstaigoms, tarptautinėms organizacijoms ar jų atstovybėms, taip pat šių atstovybių ir organizacijų bei įstaigų nariams ir jų šeimų nariams bei Šiaurės Atlanto Sutarties Organizacijos šalių kariuomenių vienetams ir (arba) juos lydintiems civiliams darbuotojams“ pakeitimo

9.

                    Lietuvos Respublikos Vyriausybė, Nutarimas
                
Nr. 190,
2019-02-27,
paskelbta TAR 2019-02-28, i. k. 2019-03353                
Dėl Lietuvos Respublikos Vyriausybės 2004 m. balandžio 16 d. nutarimo Nr. 442 „Dėl Pridėtinės vertės mokesčio ir akcizų taikymo prekėms ir paslaugoms, skirtoms diplomatinėms atstovybėms, konsulinėms įstaigoms, tarptautinėms organizacijoms, Šiaurės Atlanto Sutarties Organizacijos šalių kariuomenių vienetams ir Europos Sąjungos institucijoms, įstaigoms ir Europos investicijų bankui“ pakeitimo

10.

                    Lietuvos Respublikos Vyriausybė, Nutarimas
                
Nr. 1182,
2019-11-27,
paskelbta TAR 2019-12-02, i. k. 2019-19262                
Dėl Lietuvos Respublikos Vyriausybės 2019 m. vasario 27 d. nutarimo Nr. 190 „Dėl Lietuvos Respublikos Vyriausybės 2004 m. balandžio 16 d. nutarimo Nr. 442 „Dėl pridėtinės vertės mokesčio ir akcizų taikymo prekėms ir paslaugoms, skirtoms diplomatinėms atstovybėms, konsulinėms įstaigoms, tarptautinėms organizacijoms, Šiaurės Atlanto Sutarties Organizacijos šalių kariuomenių vienetams ir Europos Sąjungos institucijoms, įstaigoms ir Europos investicijų bankui“ pakeitimo“ pakeitimo

11.

                    Lietuvos Respublikos Vyriausybė, Nutarimas
                
Nr. 823,
2020-07-16,
paskelbta TAR 2020-07-22, i. k. 2020-16209                
Dėl Lietuvos Respublikos Vyriausybės 2004 m. balandžio 16 d. nutarimo Nr. 442 „Dėl pridėtinės vertės mokesčio ir akcizų taikymo prekėms ir paslaugoms, skirtoms diplomatinėms atstovybėms, konsulinėms įstaigoms, tarptautinėms organizacijoms, Šiaurės Atlanto sutarties organizacijos šalių kariuomenių vienetams ir Europos Sąjungos institucijoms, įstaigoms ir Europos investicijų bankui“ pakeitimo

12.

                    Lietuvos Respublikos Vyriausybė, Nutarimas
                
Nr. 194,
2022-03-04,
paskelbta TAR 2022-03-07, i. k. 2022-04473                
Dėl Lietuvos Respublikos Vyriausybės 2004 m. balandžio 16 d. nutarimo Nr. 442 „Dėl pridėtinės vertės mokesčio ir akcizų taikymo prekėms ir paslaugoms, skirtoms diplomatinėms atstovybėms, konsulinėms įstaigoms, tarptautinėms organizacijoms, Šiaurės Atlanto Sutarties Organizacijos šalių kariuomenių vienetams ir Europos Sąjungos institucijoms, įstaigoms ir Europos investicijų bankui“ pakeitimo

13.

                    Lietuvos Respublikos Vyriausybė, Nutarimas
                
Nr. 662,
2022-06-22,
paskelbta TAR 2022-06-27, i. k. 2022-13566                
Dėl Lietuvos Respublikos Vyriausybės 2004 m. balandžio 16 d. nutarimo Nr. 442 „Dėl pridėtinės vertės mokesčio ir akcizų taikymo prekėms ir paslaugoms, skirtoms diplomatinėms atstovybėms, konsulinėms įstaigoms, tarptautinėms organizacijoms, Šiaurės Atlanto Sutarties Organizacijos šalių kariuomenių vienetams, Europos Sąjungos institucijoms, įstaigoms, agentūroms ir Europos investicijų bankui“ pakeitimo

14.

                    Lietuvos Respublikos Vyriausybė, Nutarimas
                
Nr. 666,
2022-06-22,
paskelbta TAR 2022-06-27, i. k. 2022-13570                
Dėl Lietuvos Respublikos Vyriausybės 2022 m. kovo 4 d. nutarimo Nr. 194 „Dėl Lietuvos Respublikos Vyriausybės 2004 m. balandžio 16 d. nutarimo Nr. 442 „Dėl pridėtinės vertės mokesčio ir akcizų taikymo prekėms ir paslaugoms, skirtoms diplomatinėms atstovybėms, konsulinėms įstaigoms, tarptautinėms organizacijoms, Šiaurės Atlanto Sutarties Organizacijos šalių kariuomenių vienetams ir Europos Sąjungos institucijoms, įstaigoms ir Europos investicijų bankui“ pakeitimo“ pakeitimo

15.

                    Lietuvos Respublikos Vyriausybė, Nutarimas
                
Nr. 930,
2025-12-17,
paskelbta TAR 2025-12-19, i. k. 2025-22002                
Dėl Lietuvos Respublikos Vyriausybės 2004 m. balandžio 16 d. nutarimo Nr. 442 „Dėl pridėtinės vertės mokesčio ir akcizų taikymo prekėms ir paslaugoms, skirtoms diplomatinėms atstovybėms, konsulinėms įstaigoms, tarptautinėms organizacijoms, Šiaurės Atlanto Sutarties Organizacijos šalių kariuomenių vienetams, Europos Sąjungos valstybių narių ginkluotosioms pajėgoms, Europos Sąjungos institucijoms, įstaigoms, agentūroms ir Europos investicijų bankui“ pakeitimo


